Die bedoeling is nie dat die term "exposed" in dieselfde sin verstaan word as wat 'n leuen "ontbloot" word nie, want die waarheid as sodanig is reeds aan ons geopenbaar in die Woord van God. Dit gaan daaroor dat hierdie blad ten doel het om die egte boodskap van die Bybel, wat al meer verberg word deur die sisteme van die wêreld, helder te laat skyn. In hierdie verband moet die term "expose" verstaan word in die neutrale betekenis: om die Skrif "uit te lê" of "te verduidelik" (vgl. die Engelse "exposition of Scripture" of "expository preaching"). Deel van hierdie proses is ook om die waarheid agter die valse denksisteme van die wêreld te ontbloot wat dikwels agter die skerms gehou word, deur dit na die lig van die waarheid te bring - iets wat al skaarser word in ons samelewing.
Die meeste mense wat hierdie webblad besoek en deur die artikels lees sal waarskynlik uitgedaag word op baie vooropgestelde idees: wêreldbeskouing en teologie. TE glo dat die waarheid nie noodwendig in die hoofstroom of in die populêre mening bestaan nie. Inteendeel, die Bybelse geskiedenis het gewys dat die waarheid nie ‘n hoofstroom item is nie. Mens kan alleen maar kyk na historiese figure soos Noag. Hy was gespot deur sy mede burgers oor die waarheid wat hy geweet het. Dieselfde geld vir die profete, mense soos Stéfanus, Paulus en natuurlik Jesus self. Jesus was veroordeel en uitgekryt juis deur die hoofstroom godsdienstige leiers van sy tyd. TE se missie is om mense terug te bring na die waarheid van die Bybel deur middel van relevante besprekings. Enige iemand is welkom op TE. Jy hoef nie saam te stem met alles op hierdie webblad om ‘n lid te word en kommentaar te pos nie. Inteendeel, TE se bestuur sal dit verwelkom as ons attent gemaak word op misinformasie of enige iets wat jy dink nie die waarheid is nie. Jy hoef ook nie ‘n kenner te wees om iets te pos nie. Ons verwelkom enige tipe inset van enige tipe persoon (binne die grense van die gespreksreëls wat in die ontkennings- en aankondigins forum uiteengesit is). Ons stem nie noodwendig saam met al die sieninge wat gehuldig word op die skakels en bronne wat op hierdie webblad vermeld word nie, of wat verskyn op artikels wat op hierdie webblad gepubliseer is wat nie deur die bestuur van TE geskryf is nie (sien ook Disclaimers). Philip du Toit (Ph.D. - Nuwe Testament), die outeur van die meeste artikels het ‘n passie vir die waarheid en ‘n liefde vir Jesus en die Bybel. Hy bly ‘n Bybelstudent wat homself wil sien as iemand wat elke dag iets nuuts kan leer. Hy sal geëerd wees om met jou in gesprek te tree oor enige iets. Ons hoop jy geniet jou verblyf hier.